Narva-Jõesuu Linnavalitsus
info@narva-joesuu.ee	Teie: 26.06.2024 nr 24/7-1.1/15

Meie: 18.07.2024 nr 4-4/24/2907-3	

Narva-Jõesuu linna üldplaneeringu koostamine

Narva-Jõesuu Linnavalitsus andis 26.06.2024 kirjaga nr 24/7-1.1/15 Kaitseministeeriumile ja Riigi Kaitseinvesteeringute Keskusele (edaspidi RKIK) teada, et linnavalitsus koostab uut üldplaneeringut ning selle koostamise raames otsitakse (koostöös Eesti Autospordi Liiduga) rahvusvahelisteks võistlusteks ettenähtud autode ringrajasõiduks mõeldud raja ja/või kiirendusraja kavandamiseks asukohta. Kaalumisel on Mustanina küla Vaivara metskond 8 kinnistule (katastritunnus 85101:011:0007; riigivara valitseja Kliimaministeerium, volitatud asutus Riigimetsa Majandamise Keskus) raja või radade kavandamine. Narva Jõesuu Linnavalitsus soovib saada teada seisukohta võimaliku kavandatava tegevuse osas.

Vaivara metskond 8 kinnistu asub pea täielikult Sirgala harjutusvälja piiranguvööndis. Kaugus Sirgala harjutusvälja laienduse alast ca 150 m.

Alljärgnevat anname Kaitseministeeriumi valitsemisala ühise vastuse. 

Kaitseministeerium ega RKIK ei ole vastu sellele, kui Narva-Jõesuu linna üldplaneeringus kavandatakse Vaivara metskond 8 kinnistule autode ringrajasõiduks mõeldud raja ja/või kiirendusraja asukoht. 
Raja või radade täpsemal planeerimisel ja keskkonnamõju hindamisel tuleb kindlasti hinnata raja või radade koosmõju Sirgala harjutusväljal toimuva või kavandatava tegevusega. RKIK ja/või Kaitseministeerium saavad kooskõlastada ainult sellise tegevuse ja radade lahenduse, mis ei vähenda riigikaitselise ehitise Sirgala harjutusväli töövõimet.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee